ประกาศกระทรวงการคลังประกาศกระทรวงการคลังเรื่องหลักเกณฑ์ วิธีการ และเงื่อนไขในการขออนุญาตจัดตั้งสาขาของธนาคารต่างประเทศ อาศัยอำนาจตามความในมาตรา๖ แห่งพระราชบัญญัติการธนาคารพาณิชย์ พ.ศ. ๒๕๐๕ซึ่งแก้ไขเพิ่มเติมโดยพระราชบัญญัติการธนาคารพาณิชย์ (ฉบับที่ ๒) พ.ศ. ๒๕๒๒ รัฐมนตรีว่าการกระทรวงการคลังกำหนดหลักเกณฑ์วิธีการ และเงื่อนไขในการอนุญาตจัดตั้งสาขาของธนาคารต่างประเทศไว้ ดังต่อไปนี้หมวด๑บททั่วไป ข้อ ๑ ในประกาศนี้สาขาของธนาคารต่างประเทศหมายความว่า สาขาของธนาคารต่างประเทศที่ได้รับอนุญาตให้ประกอบการธนาคารพาณิชย์ในประเทศไทยโดยจัดตั้งเป็นสาขาเต็มรูปแบบของธนาคารที่ตั้งอยู่ในต่างประเทศสำนักงานวิเทศธนกิจหมายความว่าสำนักงานวิเทศธนกิจของธนาคารต่างประเทศที่ได้รับอนุญาตให้ประกอบการธนาคารพาณิชย์เฉพาะกิจการวิเทศธนกิจธนาคารต่างประเทศหมายความว่า ธนาคารที่จัดตั้งขึ้นตามกฎหมายในต่างประเทศและได้รับอนุญาตจากรัฐมนตรีว่าการกระทรวงการคลังให้เปิดดำเนินการสำนักงานวิเทศธนกิจในประเทศไทยบริษัทแม่หมายความว่า นิติบุคคลที่เป็นเจ้าของหรือถือหุ้นในธนาคารต่างประเทศ ตั้งแต่ร้อยละ๕๐ ของจำนวนหุ้นที่จำหน่ายได้แล้วทั้งหมดสถาบันการเงินหมายความว่า บริษัทเงินทุน บริษัทเงินทุนหลักทรัพย์และบริษัทเครดิตฟองซิเอร์หรือนิติบุคคลอื่นตามที่รัฐมนตรีประกาศกำหนดรัฐมนตรีหมายความว่า รัฐมนตรีว่าการกระทรวงการคลังข้อ ๒ธนาคารต่างประเทศสามารถขออนุญาตจัดตั้งสาขาของธนาคารต่างประเทศได้ตามหลักเกณฑ์วิธีการ และเงื่อนไขตามประกาศนี้หมวด๒คุณสมบัติของผู้ที่สามารถยื่นคำขอจัดตั้งสาขาของธนาคารต่างประเทศ ข้อ ๓ผู้ที่มีสิทธิยื่นคำขอจัดตั้งสาขาของธนาคารต่างประเทศต้องมีคุณสมบัติดังต่อไปนี้๓.๑เป็นธนาคารต่างประเทศที่มีสำนักงานวิเทศธนกิจ และประสงค์ที่จะขอยกฐานะสำนักงานวิเทศธนกิจเป็นสาขาเต็มรูปแบบ๓.๒เป็นธนาคารต่างประเทศที่ให้ความร่วมมือกับทางการเป็นอย่างดีและมีบทบาทในการพัฒนาเศรษฐกิจและพัฒนาความรู้ในระบบการเงินของไทยเช่น การถ่ายทอดเทคโนโลยีและการพัฒนาบุคลากรของไทย รวมถึงความร่วมมือในด้านอื่นๆ๓.๓ เป็นธนาคารต่างประเทศที่มีขนาดใหญ่มีชื่อเสียง มีฐานะมั่นคงและมีผลการดำเนินงานดี๓.๔เป็นธนาคารต่างประเทศที่มีประสบการณ์และความชำนาญในการดำเนินธุรกิจการเงินระหว่างประเทศเป็นอย่างดีหรือมีบทบาทในศูนย์กลางการเงินของโลกรวมทั้งมีบทบาทในการพัฒนาธุรกิจการเงินระหว่างประเทศในประเทศที่ธนาคารนั้นเปิดสาขาหรือเปิดธนาคารพาณิชย์ที่เป็นบริษัทลูก๓.๕เป็นธนาคารต่างประเทศที่จดทะเบียนในประเทศที่มีความสัมพันธ์ทางธุรกิจกับประเทศไทยทั้งด้านการเงินการค้า และการลงทุนหรือมีแนวโน้มที่จะมีความสัมพันธ์ทางธุรกิจกับประเทศไทยเป็นจำนวนมากในอนาคต๓.๖เป็นธนาคารต่างประเทศที่จดทะเบียนในประเทศที่มีมาตรฐานการกำกับควบคุมสถาบันการเงินเป็นอย่างดีและน่าเชื่อถือ๓.๗เป็นธนาคารต่างประเทศที่จดทะเบียนในประเทศที่ธนาคารกลางและหน่วยงานกำกับสถาบันการเงินของประเทศนั้นมีความสัมพันธ์อันดีกับธนาคารแห่งประเทศไทยและธนาคารแห่งประเทศไทยสามารถขอข้อมูลเกี่ยวกับผลการดำเนินงานหรือข้อมูลอื่นๆเพื่อประโยชน์ในการกำกับและดูแลความมั่นคงของสาขาธนาคารต่างประเทศนั้นได้๓.๘เป็นธนาคารต่างประเทศที่จดทะเบียนในประเทศที่เปิดโอกาสให้ธนาคารพาณิชย์ของไทยเข้าไปดำเนินธุรกิจในประเทศนั้นในระดับที่ใกล้เคียงกับที่ประเทศนั้นได้รับจากประเทศไทยหมวด๓การยื่นคำขอจัดตั้งสาขาธนาคารต่างประเทศ ข้อ ๔ธนาคารต่างประเทศที่ประสงค์จะขออนุญาตจัดตั้งสาขาของธนาคารต่างประเทศให้ยื่นคำขอพร้อมสำเนา ๑ ชุด ที่ธนาคารแห่งประเทศไทย เลขที่ ๒๗๓ถนนสามเสน แขวงวัดสามพระยาเขตพระนคร กรุงเทพฯ ๑๐๒๐๐ ในเวลาทำการภายใน ๖เดือนนับแต่วันที่ประกาศนี้มีผลใช้บังคับและธนาคารแห่งประเทศไทยจะตรวจสอบความถูกต้องครบถ้วนของเอกสารพร้อมจัดเตรียมเอกสารเพื่อประกอบการพิจารณาคำขออนุญาตให้แล้วเสร็จภายใน ๑ เดือนนบแต่วันสิ้นสุดระยะเวลาการยื่นคำขอตามประกาศนี้ข้อ ๕ธนาคารต่างประเทศที่จะขอจัดตั้งสาขาของธนาคารต่างประเทศต้องยื่นคำขอพร้อมด้วยเอกสารต่อไปนี้๕.๑หนังสือยินยอมให้จัดตั้งสาขาของธนาคารต่างประเทศจากทางการของประเทศที่จดทะเบียนจัดตั้งธนาคารต่างประเทศผู้ยื่นคำขอ๕.๒หนังสือรับรองจากธนาคารต่างประเทศ ดังนี้๕.๒.๑รับรองว่าจะดูแลและดำเนินการให้สาขาของธนาคารต่างประเทศต้องปฏิบัติตามกฎหมายกฎระเบียบ หรือนโยบายของประเทศไทย ทั้งที่มีอยู่แล้วในปัจจุบันหรือที่จะมีขึ้นในอนาคต๕.๒.๒รับรองว่าจะให้การสนับสนุนด้านการเงินและสภาพคล่องแก่สาขาของธนาคารต่างประเทศ๕.๒.๓รับรองว่าสาขาของธนาคารต่างประเทศจะให้ความร่วมมือในการให้ข้อมูลเกี่ยวกับผลการดำเนินงานหรือข้อมูลอื่นๆของตนเองโดยตรงกับผู้กำกับดูแลสถาบันการเงินของประเทศที่ธนาคารต่างประเทศหรือบริษัทแม่จดทะเบียนจัดตั้งบริษัทด้วย๕.๓หนังสือรับรองจากหน่วยงานกำกับดูแลสถาบันการเงินของธนาคารต่างประเทศผู้ยื่นคำขอว่าได้บังคับใช้กฎเกณฑ์การกำกับสถาบันการเงินตามมาตรฐานสากลเช่น การกำกับความเพียงพอของเงินกองทุนตามแนวทางของ Bank for IntermationalSettlementsพร้อมทั้งข้อมูลเกี่ยวกับอัตราส่วนความเพียงพอของเงินกองทุนของธนาคารพาณิชย์ (SoloBasis) และกลุ่มสถาบันการเงินของธนาคารพาณิชย์หรือบริษัทแม่ (ConsolidatedBasis) ที่คำนวณได้ย้อนหลัง ๓ ปี๕.๔ รายงานประจำปีซึ่งประกอบด้วยโครงสร้างผู้ถือหุ้นและงบการเงินของธนาคารต่างประเทศผู้ยื่นคำขอย้อนหลัง ๒ ปี๕.๖หลักฐานแสดงการให้ความร่วมมือกับทางการในด้านการพัฒนาเศรษฐกิจไทยหรือด้านการพัฒนาความรู้ในระบบการเงินของไทย (เช่น การถ่ายทอดเทคโนโลยีและการพัฒนาบุคลากรของไทย) หรือความร่วมมือในด้านอื่นๆ๕.๖ข้อมูลเกี่ยวกับกฎเกณฑ์การกำกับแบบรวมกลุ่ม (Consolidated Supervision) ของประเทศที่จดทะเบียนจัดตั้งธนาคารต่างประเทศผู้ยื่นคำขอโดยแปลเป็นภาษาอังกฤษ๕.๗ข้อมูลแสดงวงเงินและยอดคงค้างของการให้กู้ยืมหรือร่วมลงทุนกับภาครัฐบาลภาคสถาบันการเงินและภาคเอกชนอื่นๆในประเทศไทยหรือการให้กู้ยืมแก่ภาคธุรกิจของไทยที่ไปประกอบธุรกิจในต่างประเทศของสำนักงานวิเทศธนกิจและของธนาคารต่างประเทศผู้ยื่นคำขอ ณวันสิ้นเดือนมิถุนายนและธันวาคมของทุกปีย้อนหลัง ๓ ปี๕.๘แผนการประกอบธุรกิจหลังจากได้รับอนุญาตให้จัดตั้งสาขาของธนาคารต่างประเทศในประเทศไทยแล้วมีรายละเอียด ดังนี้(๑)แผนการดำเนินธุรกิจ(๒)ประมาณการงบการเงินไม่ต่ำกว่า ๓ ปีโดยในปีแรกต้องแสดงรายละเอียดของงบการเงินเป็นรายไตรมาส(๓)รายละเอียดของโครงสร้างองค์กรพร้อมคำอธิบายหน้าที่ของเจ้าหน้าที่ที่เกี่ยวข้องในการบริหารงานของสาขาของธนาคารต่างประเทศที่ขอจัดตั้งรวมทั้งระบุคุณสมบัติและประสบการณ์ของบุคลากรหลักของสาขาของธนาคารต่างประเทศทั้งนี้บุคคลที่จะดำรงตำแหน่งผู้บริหารสูงสุดของสาขาของธนาคารต่างประเทศจะต้องมีประสบการณ์ในการจัดการและบริหารธนาคารพาณิชย์หรือสถาบันการเงินที่เชื่อถือได้ในตำแหน่งสูงเป็นเวลาไม่ต่ำกว่า๕ ปี และมีคุณสมบัติและไม่มีลักษณะต้องห้ามดังต่อไปนี้ก. มีความสามารถในการบริหารโดยมีผลงานการบริหารที่ดีในอดีตจนถึงปัจจุบันข.มีความซื่อสัตย์สุจริตค.ไม่เคยมีประวัติเสียหายหรือดำเนินกิจการใดที่มีลักษณะอันเป็นการหลอกลวงหรือแสดงถึงการขาดความรับผิดชอบหรือความรอบคอบหรือสะท้อนถึงวิธีการทำธุรกิจที่ไม่เป็นธรรม หรือไม่น่าเชื่อถือง.ไม่เป็นหรือเคยเป็นบุคคลล้มละลายจ.ไม่มีปัญหาในการชำระเงินต้น หรือดอกเบี้ยกับธนาคารพาณิชย์ หรือสถาบันการเงินฉ.ไม่เคยทำธุรกิจหรือเกี่ยวข้องกับการทำธุรกิจที่ทำให้เกิดข้อสงสัยเกี่ยวกับความสามารถหรือความรอบคอบของบุคคลนั้นไม่ว่าในเรื่องของประเภทธุรกิจหรือในเรื่องของวิธีการดำเนินธุรกิจช.ไม่เคยได้รับโทษจำคุกโดยคำพิพากษาถึงที่สุดให้จำคุกเว้นแต่เป็นการกระทำความผิดที่ได้กระทำโดยประมาทหรือความผิดลหุโทษซ.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์สั่งถอดถอนจากการเป็นผู้บริหารธนาคารพาณิชย์บริษัทหลักทรัพย์ หรือสถาบันการเงินใดมาก่อนฌ.ไม่เคยถูกธนาคารแห่งประเทศไทยหรือสำนักงานคณะกรรมการกำกับหลักทรัพย์และตลาดหลักทรัพย์หรือหน่วยงานของรัฐทั้งในและต่างประเทศ ซึ่งมีหน้าที่กำกับและควบคุมธนาคารพาณิชย์บริษัทหลักทรัพย์ หรือสถาบันการเงินกล่าวโทษ ร้องทุกข์หรือกำลังถูกดำเนินคดีในความผิดฐานฉ้อโกงหรือทุจริตตามกฎหมายว่าด้วยการธนาคารพาณิชย์ กฎหมายว่าด้วยการประกอบธุรกิจเงินทุน ธุรกิจหลักทรัพย์และธุรกิจเครดิตฟองซิเอร์ กฎหมายว่าด้วยหลักทรัพย์และตลาดหลักทรัพย์หรือกฎหมายว่าด้วยการกำกับและควบคุมธนาคารพาณิชย์ บริษัทหลักทรัพย์หรือสถาบันการเงินนั้น๕.๙แผนการเตรียมการเพื่อรองรับการประกอบธุรกิจของสาขาของธนาคารต่างประเทศในประเทศไทยโดยต้องแสดงหลักฐานเพื่อให้แน่ใจว่าจะสามารถปฏิบัติตามเงื่อนไขดังต่อไปนี้ได้ครบถ้วน(๑) มีระบบการบริหารความเสี่ยงประเภทต่างๆที่สามารถวัดและควบคุมติดตามระดับความเสี่ยงได้ ซึ่งได้แก่ ความเสี่ยงด้านเครดิต (Creditrisk) ความเสี่ยงด้านตลาด (Market risk) ความเสี่ยงด้านสภาพคล่อง(Liquidity risk) ความเสี่ยงด้านกลยุทธ์ (Strategic risk) และความเสียงด้านการดำเนินงาน(Operational risk) ซึ่งรวมถึงความเสี่ยงจากการทำนิติกรรม (Legalrisk) และความเสี่ยงจากชื่อเสียง (Reputational risk)(๒)มีนโยบายชัดเจนในเรื่องการให้กู้ยืมแก่กลุ่มธุรกิจหรือธุรกิจที่มีความสัมพันธ์เกี่ยวเนื่องกับสาขาของธนาคารต่างประเทศรวมทั้งมีระบบข้อมูลติดตามยอดสินเชื่อและภาระผูกพันคงค้างแก่กลุ่มธุรกิจข้างต้นหากมีนโยบายที่แตกต่างไปจากการให้กู้ยืมแก่ลูกค้าทั่วไปจะต้องชี้แจงเหตุผล(๓)มีระบบการควบคุมภายในที่มีความชัดเจนเป็นรูปธรรมในเรื่องการแบ่งหน้าที่ความรับผิดชอบวงเงินการอนุมัติสินเชื่อ เงินลงทุน หรือค่าใช้จ่ายต่างๆ(๔)มีระบบประเมินคุณภาพสินทรัพย์ซึ่งครอบคลุมถึงการจ่ายชำระดอกเบี้ยและการชำระคืนเงินต้นของลูกค้าการประเมินราคาหลักประกันและการกันเงินสำรองเผื่อหนี้สงสัยจะสูญตามประกาศธนาคารแห่งประเทศไทย(๕)มีบุคลากรที่มีความรู้และประสงการณ์ทางด้านการเงินการธนาคารและมีการจัดสรรบุคลากรภายในองค์กรอย่างเหมาะสมโดยพิจารณาถึงความสอดคล้องกันระหว่างความรู้และประสบการณ์เฉพาะด้านของบุคลากรหน้าที่ความรับผิดชอบของบุคลากรในแต่ละหน่วยงานและแผนการประกอบธุรกิจหมวด๔การพิจารณาออกใบอนุญาตประกอบการธนาคารพาณิชย์ ข้อ ๖ให้คณะกรรมการพิจารณาคำขออนุญาตจัดตั้งธนาคารพาณิชย์ตามแผนพัฒนาระบบสถาบันการเงินที่รัฐมนตรีแต่งตั้ง(คณะกรรมการฯ) ดำเนินการพิจารณาคำขออนุญาตจัดตั้งสาขาของธนาคารต่างประเทศตามหลักเกณฑ์ วิธีการ และเงื่อนไขแห่งประเทศนี้ เพื่อคัดเลือกผู้ที่สมควรให้จัดตั้งสาขาของธนาคารต่างประเทศเสนอต่อรัฐมนตรีว่าการกระทรวงการคลังในการนี้ให้คณะกรรมการฯมีอำนาจพิจารณาและวินิจฉัยชี้ขาดปัญหาที่เกี่ยวข้องกับหลักเกณฑ์ วิธีการและเงื่อนไขดังกล่าว และมีอำนาจเรียกหลักฐานและเอกสารใดๆจากผู้ยื่นคำขออนุญาตจัดตั้งสาขาของธนาคารต่างประเทศเพิ่มเติมจากที่กำหนดไว้ในประกาศนี้เพื่อประกอบการพิจารณาได้ข้อ ๗ เมื่อคณะกรรมการฯพิจารณาคำขออนุญาตจัดตั้งสาขาของธนาคารต่างประเทศแล้ว ให้คณะกรรมการฯเสนอรายชื่อผู้ที่สมควรให้จัดตั้งสาขาของธนาคารต่างประเทศต่อรัฐมนตรีเพื่อขอความเห็นชอบภายใน๓ เดือน นับแต่ได้รับคำขอและเอกสารประกอบการพิจารณาครบถ้วนและรัฐมนตรีจะพิจารณาให้แล้วเสร็จภายใน ๒ เดือนนับแต่ได้รับผลการพิจารณาจากคณะกรรมการฯในการให้ความเห็นชอบรัฐมนตรีอาจกำหนดเงื่อนไขอื่นใดด้วยก็ได้ข้อ ๘เมื่อรัฐมนตรีพิจารณาเห็นชอบให้ธนาคารต่างประเทศดำเนินการจัดตั้งสาขาของธนาคารต่างประเทศแล้วให้ธนาคารต่างประเทศนั้นดำเนินการจัดตั้งและยื่นขอรับใบอนุญาตให้ประกอบการธนาคารพาณิชย์ต่อรัฐมนตรีภายใน๖ เดือน นับแต่วันที่ได้รับความเห็นชอบ ทั้งนี้จะต้องปฏิบัติตามเงื่อนไขดังต่อไปนี้๘.๑ต้องเปิดดำเนินการภายใน ๖ เดือนนับแต่วันที่ได้รับความเห็นชอบเว้นแต่ธนาคารแห่งประเทศไทยจะพิจารณาผ่อนผันในการผ่อนผัน ธนาคารแห่งประเทศไทยอาจกำหนดเงื่อนไขเพิ่มเติมใดๆ ก็ได้๘.๒ต้องคืนใบอนุญาตประกอบการธนาคารพาณิชย์โดยจัดตั้งเป็นสำนักงานวิเทศนกิจให้แก่กระทรวงการคลังในวันที่สาขาของธนาคารต่างประเทศเปิดดำเนินการ๘.๓สาขาของธนาคารต่างประเทศจะต้องดำรงสินทรัพย์ไว้ในประเทศไทยไม่ต่ำกว่า ๓,๐๐๐ล้านบาท ตามชนิด วิธีการ และเงื่อนไขที่รัฐมนตรีประกาศกำหนดนับแต่วันเปิดดำเนินการ๘.๔การแต่งตั้งและเปลี่ยนแปลงผู้บริหารสูงสุดของสาขาธนาคารต่างประเทศต้องได้รับอนุญาตจากธนาคารแห่งประเทศไทยก่อนข้อ ๙ เมื่อจัดตั้งสาขาของธนาคารต่างประเทศแล้วธนาคารต่างประเทศต้องไม่ดำเนินธุรกิจในประเทศไทยในรูปแบบอื่น ได้แก่สำนักงานวิเทศธนกิจ ธนาคารพาณิชย์ที่มีผู้ถือหุ้นส่วนใหญ่เป็นชาวต่างชาติ (HybridBank) และบริษัทเงินทุนอีกข้อ ๑๐[๑] ประกาศนี้ให้ใช้บังคับตั้งแต่วันที่ ๑กุมภาพันธ์ พ.ศ. ๒๕๔๗ เป็นต้นไปประกาศณ วันที่ ๒๓ มกราคม พ.ศ. ๒๕๔๗ร้อยเอกสุชาติ เชาว์วิศิษฐรัฐมนตรีว่าการกระทรวงการคลัง[๑] ๒๕๔๗/พ๑๑ง/๒๙/๒๘ มกราคม๒๕๔๗